22 सितंबर को होने वाली मानवेंद्र सिंह की स्‍वाभिमान रैली को लेकर इन दिनों राजस्‍थान की राजनीति में हलचल मची हुई है। ऐसा माना जा रहा है कि इसी रैली में मानवेंद्र सिंह भविष्‍य की राजनीति को लेकर ऐलान कर सकते हैं। मानवेंद्र सिंह की रैली बाड़मेर के पचपदरा में आयोजित की जाएगी। हालांकि, बीजेपी की कोशिश है कि मानवेंद्र सिंह की रैली को कैसे भी करके टलवाया जाए। 2014 लोकसभा चुनाव में वसुंधरा राजे के कहने पर जसवंत सिंह का बाड़मेर सीट से टिकट कट गया था। इस बात से नाराज मानवेंद्र सिंह 2014 लोकसभा चुनाव में पार्टी के लिए प्रचार करने के लिए भी नहीं उतरे थे।